b'\n_START_ARTICLE_\nVolvat Medisinske Senter\n_START_PARAGRAPH_\nVolvat Medisinske Senter er et privatdrevet helseforetak i Oslo. Firmaet het opprinnelig Ring Medisinske Senter da det ble startet i 1985 som Norges f\xc3\xb8rste private sykehus og legesenter av lege Jens Moe. I dag er det del av den europeiske sykehuskjeden Capio._NEWLINE_Volvat ble etablert som alternativ til den offentlige helsesektoren med d\xc3\xb8gn\xc3\xa5pent helsetjeneste. Idag har Volvat medisinske sentere i Oslo (Majorstuen og sentrum), Fredrikstad, Bergen, Moss, Troms\xc3\xb8, Trondheim og Hamar._NEWLINE_Volvat har sykehusgodkjenning og kirurgisk avdeling som er ISO-sertifisert._NEWLINE_Volvat medisinske senter tilbyr helsefremmede og forebyggende medisinske tjenester, som for eksempel ern\xc3\xa6ringsfysiologi, fysioterapi, vektreduksjon og HMS-arbeid i tillegg til allmennlegetjenester som legevakt, helsekontroller og attester. _NEWLINE_Klinikken tilbyr ogs\xc3\xa5 en rekke spesialtjenester.'